OpenLLM-France/wikimedia huggingface dataset:
# Adipomàstia

Adipomàstia, també coneguda coloquialment com a «pits grassos», és una condició que es defineix com un excés de teixit adipós i cutani a les mamelles sense un veritable teixit glandular. És sovint present en homes amb obesitat i és particularment evident en homes que han patit una pèrdua massiva de pes. Un terme relacionat / sinònim és pseudoginecomàstia. La condició és diferent i s'ha de distingir de la ginecomàstia («pits de dones»), que implica un desenvolupament real de les glandulars en un home. Les dues condicions generalment es poden distingir fàcilment per palpació per comprovar la presència de teixit glandular. Una altra diferència entre les condicions és que el dolor / tendresa del pit no apareix a la pseudoginecomàstia. De vegades, la ginecomàstia i la pseudoginecomàstia estan presents juntes; això està relacionat amb el fet que el teixit gras expressa l'aromatasa, l'enzim responsable de la síntesi d'estrògens, i l'estrogen s'elabora de manera desproporcionada en els homes amb quantitats excessives de greix, cosa que comporta una ampliació simultània de glandulars.

## Referències

* ↑ Laufgraben, Marc J.; Gopalakrishnan, Geetha. Tarascon Adult Endocrinology Pocketbook (en anglès). Jones & Bartlett Publishers, 3 de juny de 2013, p. 205. ISBN 978-1-4496-4857-2.
* ↑ Dennis, Mark; Bowen, William Talbot; Cho, Lucy. Mechanisms of Clinical Signs - EPub3 (en anglès). Elsevier Health Sciences, 31 d'agost de 2016, p. 599. ISBN 978-0-7295-8561-3.
* ↑ O'Donohue, William T.; Benuto, Lorraine T.; Tolle, Lauren Woodward. Handbook of Adolescent Health Psychology (en anglès). Springer Science & Business Media, 8 de juliol de 2014, p. 246. ISBN 978-1-4614-6633-8.
* 1 2 3 Hochberg, Z. Practical Algorithms in Pediatric Endocrinology (en anglès). Karger Medical and Scientific Publishers, 1r de gener de 2007, p. 21. ISBN 978-3-8055-8220-9.
* 1 2 Thaller, Seth; Cohen, Mimis. Cosmetic Surgery After Massive Weight Loss (en anglès). JP Medical Ltd, 28 de febrer de 2013, p. 133. ISBN 978-1-907816-28-4.
* 1 2 Thomas, Nihal. Clinical Atlas in Endocrinology & Diabetes: A Case-Based Compendium (en anglès). JP Medical Ltd, 30 d'abril de 2016, p. 387. ISBN 978-93-5152-857-9.
* ↑ Nieschlag, Eberhard; Behre, Hermann. Andrology: Male Reproductive Health and Dysfunction (en anglès). Springer Science & Business Media, 29 de juny de 2013, p. 232. ISBN 978-3-662-04491-9.
* ↑ Kappy, Michael Steven; Allen (M.D.), David B.; Geffner, Mitchell E. Principles and Practice of Pediatric Endocrinology (en anglès). Charles C Thomas Publisher, 2005, p. 261. ISBN 978-0-398-07554-5.
# Configuracions urbanes

Configuracions urbanes és una exposició permanent situada als carrers i les places dels barris de la Ribera i la Barceloneta de Barcelona, patrocinada per l'Olimpíada Cultural, que volia potenciar aspectes artístic més enllà de l'esport i l'arquitectura. La comissària va ser Gloria Moure. Hi van participar 8 grans artistes contemporanis, 6 estrangers, 1 madrileny i 1 català, inaugurant-se el 21 de juliol de 1992, pocs dies abans que comencessin els Jocs Olímpics de Barcelona 1992.
Els vuit artistes que van participar en l'exposició van ser: Lothar Baumgarten, amb l'obra Rosa dels vents, a la plaça Pau Vila (Moll de la Barceloneta); Rebecca Horn, amb L'estel ferit, al nou passeig Marítim; Jannis Kounellis, que va exposar la seva obra Balança romana entre el carrer Baluard i l'antic carrer Almirall Cervera; Mario Merz, amb l'obra Creixent en aparença (Crescendo appare); Juan Muñoz, amb Una habitació on sempre plou, a la plaça del Mar; Jaume Plensa, amb l'obra Born, situada al passeig del Born i al carrer Volta d'en Dusai; Ulrich Rückriem, amb Quatre falques al pla de Palau; i James Turrell, amb Compartiment igualat (Deuce Coop), situada a l'antiga caserna de Sant Agustí.
* Exposició permanent Configuracions urbanes
* La rosa dels vents, de Lothar Baumgarten
* L'estel ferit, de Rebecca Horn
* Balança romana, de Jannis Kounellis
* Crescendo appare, de Mario Merz
* Una habitació on sempre plou, de Juan Muñoz
* Born, de Jaume Plensa
* Quatre falques, d'Ulrich Rückriem
* Deuce Coop, de James Turrell

## Referències

* ↑ «Art públic». Ajuntament de Barcelona.
* ↑ «Ocho grandes artistas contemporáneos transforman el paisaje urbano de Barcelona». El País, 21-07-1992.
* ↑ «L'exaltació olímpica». Ajuntament de Barcelona.
# Jen

* Aquest article tracta sobre la publicació en esperanto. Si cerqueu les joventuts del PSM, vegeu «Joves d'Esquerra Nacionalista-PSM».
Jen ("Heus ací") és una publicació humorística i satírica catalana en esperanto fundada el 1909 pel dibuixant Feliu Elias "Apa" i el periodista Frederic Pujulà i Vallès. Fou una mena d'edició en esperanto de la revista Papitu, dirigida per Apa, amb la mateixa presentació i de la qual reproduïa els dibuixos. Se’n van publicar dotze números entre juny de 1909 i maig de 1910, i fou una de les moltes activitats en esperanto que esclataren al voltant del 5è Congrés Universal d'Esperanto celebrat a Barcelona el setembre de 1909. Quant al contingut, destaca l'adaptació molt viva dels acudits al context esperantista del moment i l'ús de la fraseologia de l'esperanto, que en aquell temps estava en ple procés de formació.

## Referències

* ↑ Poblet i Feijoo, Francesc. El Congrés Universal d'Esperanto de 1909 a Barcelona - La Universala Kongreso de Esperanto de 1909 en Barcelono (en català i esperanto). Sabadell: Associació Catalana d'Esperanto, 2008, p. 21. ISBN 978-84-936728-1-2.
Viccionari
# Washington Spirit

Washington Spirit és un club de futbol estatunidenc amb seu a l'àrea metropolitana de Washington DC que juga a les Lligues professionals femenines de futbol dels Estats Units (NWSL). És una continuació del DC United Women de la W-League i compta amb un equip amateur a la Women's Premier Soccer League i un equip juvenil. L'empresària Michele Kang és la propietària majoritària i gerent del Washington Spirit des del 30 de març de 2022.
El 16 de maig de 2023, Michele Kang i OL Groupe, el hòlding de l'Olympique Lyonnais, van anunciar la formació d'una entitat separada que estaria composta pel Washington Spirit i el club de la màxima divisió femenina francesa Olympique Lyonnais. OL Groupe va conservar una participació del 48% en la nova entitat resultant, i Kang és la propietària majoritària i executiva en cap del club. Per a evitar conflictes d'interessos, OL Groupe va vendre el seu club de la NWSL, l'OL Reign.
El Maryland SoccerPlex, situat a Germantown, va ser l'estadi del Washington Spirit d'ençà de la temporada inaugural del 2013. A partir de la temporada 2018, el Washington Spirit va començar a coordinar-se amb el DC United per a jugar partits a casa a l'Audi Field de Buzzard Point. El Washington Spirit hi va jugar el seu primer partit el 25 d'agost d'aquella temporada contra el Portland Thorns.
| Temporada | Estadi | Ubicació | Capacitat |
| 2013-2019 | Maryland SoccerPlex | Germantown (Maryland) | 4.000 |
| 2018-present | Audi Fiels | Washington DC | 20.000 |
| 2020-2022 | Segra Field | Leesburg (Virgínia) | 5.000 |

## Referències

* ↑ Washington Spirit (May 17, 2022). "Washington Spirit Announces Reserves Coaching Staff and Roster". Nota de premsa.
* ↑ Washington Spirit (December 29, 2020). "Y. Michele Kang Joins Washington Spirit Ownership Group » Washington Spirit". Nota de premsa.
* ↑ (May 16, 2023). "OL Groupe and Michele Kang Form Global Multi-Team Women's Football Group". Nota de premsa.
* ↑ Caron, Emily «Spirit's Michele Kang adds Lyonnais Feminin to Women's Soccer Venture». Sportico, 16-05-2023 [Consulta: 16 maig 2023].
* ↑ Hess, AJ «Spirit owner Michele Kang buys Lyon to build first international women's soccer empire». Fast Company, 16-05-2023 [Consulta: 16 maig 2023].
* ↑ Guillement, Hugo «Michele Kang, nouvelle actionnaire majoritaire de l'OL féminin : " Il n'est pas question de changer l'OL "» (en francès). L'Équipe, 16-05-2023 [Consulta: 16 maig 2023].
* 1 2 «Washington Spirit Pro Team». Washington Spirit. Arxivat de l'original el 17 gener 2013. [Consulta: 16 desembre 2012].
* ↑ Jason Anderson. «"Excited" Washington Spirit hoping game at Audi Field is a long-term boost». Black and Red United, 25-08-2018. Arxivat de l'original el 4 juliol 2019. [Consulta: 7 juliol 2019].
* ↑ Steven Goff «Washington Spirit set to play a pair of matches at Audi Field». The Washington Post, 04-04-2019 [Consulta: 7 juliol 2019].
* ↑ (November 12, 2019). "Washington Spirit to play 2020 games at Audi Field, Segra Field and the Maryland SoccerPlex". Nota de premsa.
* ↑ «Audi Field». dcunited.com. Arxivat de l'original el 5 març 2017. [Consulta: 7 juliol 2019].
# Cataño

Cataño és un municipi de Puerto Rico situat a la costa nord de l'illa, també conegut amb els noms de El Pueblo Que Se Negó a Morir, La Antesala de la Capital, El Pueblo Olvidado i La Ciudad de un Nuevo Amanecer. Confina al nord amb l'Oceà Atlàntic i el municipi de Toa Baja; al sud amb Bayamón i Guaynabo; a l'est amb Guaynabo; i l'oest amb Toa Baja. Forma part de l'Àrea metropolitana de San Juan-Caguas-Guaynabo.
El municipi és el més petit de Puerto Rico i està dividit en 2 barris: Cataño Pueblo i Palmas. Hernando de Cataño fou un dels primers metges que arribaren durant la colonització de Puerto Rico i que prestà serveis mèdics durant el mandat del governador Francisco Bahamonde De Lugo (1564-1568). En acceptar el seu càrrec, va rebre com a pagament un tros de terra interior a prop de l'illot de San Juan. Des de llavors la regió començà a ser reconeguda amb el seu nom.

## Referències

* ↑ Grupo Editorial EPRL «Cataño» (en castellà). Enciclopedia de Puerto Rico. Fundación Puertoriqueña de las Humanidades, 03-09-2010 [Consulta: 23 juny 2015].
* ↑ «American FactFinder» (en anglès). Oficina del cens dels EUA. [Consulta: 23 juny 2015].

## Enllaços externs

* Directori de Municipis, Cataño Arxivat 2015-06-26 a Wayback Machine. a la web oficial de l'Estat Lliure associat de Puerto Rico (castellà)
# Cal Tiana

Cal Tiana és una obra de Vallfogona de Riucorb (Conca de Barberà) protegida com a Bé Cultural d'Interès Local.

## Descripció

Edifici restaurat en època moderna a la plaça Major. A la façana s'hi poden veure dues interessants finestres renaixentistes, segurament de la segona meitat del segle xvi. Com és característic a totes les construccions d'aquesta època de la vila, les finestres tenen unes motllures que rematen la part superior de les finestres. La porta actual no és l'originària de l'immoble. La primitiva porta d'accés a l'edifici està en aquests moments tapiada i és situada al costat dret de l'actual accés.

## Referències

* ↑ «Cal Tiana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Birkirkara Football Club

El Birkirkara Football Club és un club maltès de futbol de la ciutat de Birkirkara.

## Història

El Birkirkara FC va ser fundat el 1950, tot i que no fou fins a finals dels anys 90 que el club se situà al màxim nivell del futbol maltès. El club fou resultat de la fusió dels clubs Birkirkara United i Birkirkara Celtic, que tenien les seves arrels vers el 1916. L'any 1994 es fusionà amb el Luxol SC St. Andrew's, formant el Birkirkara Luxol FC, fusió que només durà dos anys.
El Birkirkara és un dels membres fundadors de l'Associació Europea de Clubs.

## Palmarès

    Actualitzat el 7 de març de 2011.
* Premier League: 3
       1999-00, 2005-06, 2009-10
* FA Trophy: 6
       2001-02, 2002-03, 2004-05, 2007-08, 2014-15, 2022-23
* Supercopa de Malta: 5
       2001-02, 2002-03, 2003-04, 2004-05, 2005-06
* Copa Lowenbrau / Euro Challenge: 3
       1998-99, 2003-04, 2008-09
* Super 5 Cup: 3
       1998-99, 2003-04, 2005-06
* Gozo Cup: 1
       2009-10

## Referències

* ↑ «Agreement heralds new era in football». uefa.com, 21-01-2008 [Consulta: 21 gener 2008].
* ↑ «Palmarès del Birkirkara» (en anglès). Web oficial del Birkirkara. Arxivat de l'original el 2011-05-18. [Consulta: 7 març 2011].

## Enllaços externs

* Plana web oficial
* BBC
# Agathosma apiculata

Agathosma apiculata és una espècie d'arbust de la família de les Rutàcies. Es troba de manera natural a les dunes costaneres, als turons argilosos a Sud-àfrica a Port Elizabeth i pel riu Van Stadens, i als sòls de granit, així com sòls de pedra calcària de Riversdale a Bredasdorp, fins a una altitud de 300 m.
És un arbust que arriba a mesurar uns 30-150 cm d'alçada, amb branques suaus, amb fulles peciolades, ovades, agudes a cada extrem, glabres, amb un nervi prominent, gibosa a la punta, amb una sola filera de glàndules als nervis. Les inflorescències tenen forma d'umbel·la amb moltes flors, essent pedunculades en una branca molt curta, amb pedicels minuciosament pubescents i amb 2 bràctees a la base. El fruit es troba en forma de càpsules subcomprimides, glabres i pubescents a la part superior, amb una banya curta.
El nèctar de les flors d'aquest arbust atrau a insectes, abelles i papallones, essent responsables de la seva pol·linització. Quan la càpsula del fruit s'asseca es divideix i les llavors s'escampen amb força, el que es coneix com a "dispersió balística". Les formigues en recullen les llavors, dispersades lluny de la planta mare.

## Referències

* ↑ «Agathosma apiculata» a The Plant List. Data consulta: 04 de març de 2014.
* ↑ «Agathosma apiculata». Conservatorio y Jardín Botánico de Ginebra: Flora africana. [Consulta: 21 juny 2010].
* 1 2 «Agathosma apiculata Arxivat 2013-05-25 a Wayback Machine.» a PlantZAfrica. Data consulta: 04 de març de 2014.
* ↑ Agathosma apiculata a Jstor

## Bibliografia

* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
# West Bountiful

West Bountiful és una població dels Estats Units a l'estat de Utah. Segons el cens del 2000 tenia 4.484 habitants.

## Demografia

Segons el cens del 2000, West Bountiful tenia 4.484 habitants, 1.250 habitatges, i 1.102 famílies. La densitat de població era de 582,9 habitants per km².
Dels 1.250 habitatges en un 55% hi vivien nens de menys de 18 anys, en un 76,9% hi vivien parelles casades, en un 8,8% dones solteres, i en un 11,8% no eren unitats familiars. En el 9,2% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,59 i el nombre mitjà de persones que vivien en cada família era de 3,84.
Per edats la població es repartia de la següent manera: un 35,6% tenia menys de 18 anys, un 12,5% entre 18 i 24, un 27,3% entre 25 i 44, un 20,4% de 45 a 60 i un 4,2% 65 anys o més.
L'edat mediana era de 27 anys. Per cada 100 dones de 18 o més anys hi havia 99 homes.
La renda mediana per habitatge era de 61.063 $ i la renda mediana per família de 61.154 $. Els homes tenien una renda mediana de 41.448 $ mentre que les dones 26.168 $. La renda per capita de la població era de 19.016 $. Entorn del 3,2% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Bountiful». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- West Bountiful». American Fact Finder. Oficina del Cens dels Estats Units, 12-01-2010.
# Cal Rector

Cal Rector és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 1.099.
# Pierre Fleta

Pierre Fleta (Vilafranca de Mar (Alps Marítims), 4 de juliol, 1925 - París (França), 16 d'octubre de 2010), tenor francès d'ascendència espanyola, fill de Miguel Fleta i de la soprano francesa Luisa Pierrick (de nom real Marie-Louise Pierre-Clerc)
Després que els seus pares s'haguessin separat, va ser criat per la seva mare, de manera que encara que de vegades se'l compta com a tenor espanyol (nacionalitat del seu pare), en realitat ho va ser, francès.
Va estudiar amb la seva mare, Luisa Pierrick. El 1949 va fer el seu debut operístic a Barcelona, i després va cantar a Niça (1949–51) i al "Theatre Royal de la Monnaie" de Brussel·les (a partir de 1952); també va fer gira com a concertista.
Tres peces interpretades per Pierre Fleta que es poden descarregar d'internet:
* Tosca: Le ciel luisait d'étoiles, en format Ra
* La bohème: Que cette main est froide, en format Ra
* Les Contes d'Hoffmann: Il était une fois à la cour d'Eisenach, en format Ra.

## Referències

* 1 2 3 https://www.encyclopedia.com/arts/dictionaries-thesauruses-pictures-and-press-releases/fleta-pierre
* ↑ https://www.historicaltenors.net/french/fleta_p.html
# Agathis

Agathis és un gènere de coníferes de la família de les araucariàcies. Comprèn un total de 18 espècies acceptades. Era un gènere molt estès durant el Juràssic, però actualment està restringit a l'hemisferi sud, excepte una espècie a Malèsia.

## Descripció

Són arbres perennifolis i monoics. Els arbres joves tenen forma cònica i quan són madurs tenen un tronc extremadament gruixut. Les fulles són oposades o quasioposades; a diferència de moltes espècies de coníferes, tenen la fulla ampla i plana, amb pecíol diferenciat. Els cons pol·línics (flors masculines) són petits i solitaris. Cons femenins amb bràctees imbricades i de marge arrodonit. Les llavors presenten una única ala.

## Usos

Diverses espècies en proporcionen resines. La fusta és excepcionalment resistent i amb aquesta es fabriquen iots i guitarres, entre altres usos.

## Taxonomia

* Agathis atropurpurea—Black Kauri, Blue Kauri (Queensland, Austràlia)
* Agathis australis—Kauri, New Zealand Kauri
* Agathis borneensis (western Malèsia, Borneo)
* Agathis corbassonii—Red Kauri
* Agathis dammara (syn. A. celebica)—Bindang
* Agathis endertii (Borneo)
* Agathis flavescens (Borneo)
* Agathis kinabaluensis (Borneo)
* Agathis labillardieri
* Agathis lanceolata
* Agathis lenticula (Borneo)
* Agathis macrophylla (syn. A. vitiensis)—
* Agathis microstachya—Bull Kauri
* Agathis montana
* Agathis moorei—White Kauri
* Agathis orbicula (Borneo)
* Agathis ovata
* Agathis philippinensis (Filipines, Sulawesi)
* Agathis robusta—Queensland Kauri
* Agathis silbae (Vanuatu)
* Agathis spathulata—

## Referències

* ↑ «Agathis». The Plant List. [Consulta: 3 abril 2020].
* ↑ de Laubenfels, David J. 1988. Coniferales. P. 337–453 in Flora Malesiana, Series I, Vol. 10. Dordrecht: Kluwer Academic.
* ↑ Whitmore, T.C. 1977. A first look at Agathis. Tropical Forestry Papers No. 11. University of Oxford Commonwealth Forestry Institute.
* ↑ Farjon, Aljos. A handbook of the world's conifers. Second, revisedition. Leiden - Nova York: Brill, 2017. ISBN 978-90-04-32449-7.

## Enllaços externs

* Systematics of Agathis Arxivat 2014-09-01 a Wayback Machine..
* Gymnosperm Database: Agathis.
* Kauri forest Arxivat 2008-08-03 a Wayback Machine. in Te Ara - the Encyclopedia of New Zealand.
# Coll de Nou

El Coll de Nou és una collada situada a 909,4 metres d'altitud. Està situat en el terme municipal de Sant Quirze Safaja, de la comarca del Moianès.
És en el sector nord-est del terme de l'antic poble de Bertí, a prop del termenal amb Sant Miquel Sesperxes, a l'extrem nord del Serrat de les Escorces. Es troba en el vessant nord del Puigfred, a llevant de la Font del Pollancre.
# Westford (Vermont)

Westford és una població dels Estats Units a l'estat de Vermont. Segons el cens del 2000 tenia 2.086 habitants.

## Demografia

Segons el cens del 2000, Westford tenia 2.086 habitants, 725 habitatges, i 563 famílies. La densitat de població era de 20,5 habitants per km².
Per edats la població es repartia de la següent manera: un 30,5% tenia menys de 18 anys, un 4,2% entre 18 i 24, un 35,4% entre 25 i 44, un 24,3% de 45 a 60 i un 5,6% 65 anys o més.
L'edat mediana era de 36 anys. Per cada 100 dones de 18 o més anys hi havia 102,1 homes.
La renda mediana per habitatge era de 61.205 $ i la renda mediana per família de 65.000 $. Els homes tenien una renda mediana de 38.750 $ mentre que les dones 30.214 $. La renda per capita de la població era de 23.056 $. Entorn del 3,2% de les famílies i el 4,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Westford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Westford». American Fact Finder. Oficina del Cens dels Estats Units, 12-01-2010.
# Catocala deuteronympha

Catocala deuteronympha és una espècie de papallona nocturna de la subfamília Erebinae i la família Erebidae. Es troba des de l'est de Sibèria fins al Japó i Corea.
Les ales anteriors fan aproximadament 27 mm.
S'orienta verticalment quan està descansant sobre troncs d'arbres.

## Subespècies

* Catocala deuteronympha deuteronympha
* Catocala deuteronympha dahurica Klyuchko, 1992
* Catocala deuteronympha omphale Butler, 1881 (Sud-est de Sibèria i Japó)
* Catocala deuteronympha tschiliensis Bang-Haas, 1927

## Referències

* ↑ Webster, R.J., Callahan, A., Godin, J.G., Sherratt, T.N. , "Pub Med", February 27, 2009, accessed May 23, 2011.

## Enllaços externs

* Funetː Catocala deuteronympha Arxivat 2019-07-20 a Wayback Machine. (en)
* Catocala deuteronympha
* Siberian Zoological Museum Arxivat 2015-04-10 a Wayback Machine.ː Catocala deuteronympha dahurica Arxivat 2016-04-06 a Wayback Machine.
* The Catocala of Asiaː Catocala deuteronympha omphale Arxivat 2016-04-09 a Wayback Machine. (en)
# Cal Reguant (Calders)

Cal Reguant és una masia del terme municipal de Calders, a la comarca catalana del Moianès. És a 528 metres d'altitud. Pertany a la parròquia de Sant Vicenç de Calders.
Està situada al nord i molt a prop del poble de Calders, i també molt a prop del termenal amb Artés. És al costat de ponent del Cementiri Municipal.
S'hi accedeix des del mateix poble, pel camí que mena al cementiri. En el darrer tram, cal seguir un trencall cap al nord-oest que mena a la masia.

## Bibliografia

* Fitxa de Cal Reguant Catàleg de masies i cases rurals de Calders
# Birkirkara

Birkirkara o també B'kara és una ciutat de Malta i en concret la més poblada amb 23.000 habitants en una superfície de 2,7 km². És el lloc de naixement de l'actual cap de govern Edward Fenech Adami i també del cap de l'oposició Alfred Sant.

## Referències

* ↑ «Birkirkara, Malta - Information and interests». [Consulta: 29 juny 2019].
* ↑ «Geography» (en anglès). Arxivat de l'original el 2019-06-29. [Consulta: 29 juny 2019].
* ↑ «Eddie Fenech-Adami | prime minister of Malta» (en anglès). [Consulta: 29 juny 2019].